GiliGold/VAD_KnessetCorpus huggingface dataset:
משה גפני: קיבלתי פנייה האומרת שמשרד החינוך פרסם ששיפוצי קיץ, המוכר שאינו רשמי, מקבל פחות מהממלכתי.
רבקה לויפר: לא מכירה.
משה גפני: יש לי את הפנייה.
רבקה לויפר: אני אבדוק.
משה גפני: אני מבקש לבדוק את זה.
משה גפני: אני רוצה לדעת האם המוכר שאינו רשמי יעשה 75 אחוזים שיפוצים.
משה גפני: אם צריך להחליף תקרת אסבסט, יחליפו רק שלושת-רבעי מהתקרה וישאירו רבע שתמשיך לסרטן?
רבקה לויפר: אני מקווה שלא.
משה גפני: כך אמרה הפנייה שקיבלתי.
משה גפני: תביאי לי פרטים ונביא את זה לדיון.
משה גפני: השאלה שלי היא האם כל מוסדות החינוך בשיפוצי קיץ.
משה גפני: אני מבין שמבחינת התקצוב של הרשויות המקומיות זה שונה.
משה גפני: זה מה שמכונה חוק נהרי.
משה גפני: אבל שיפוצי קיץ, זאת החלטה חדשה?
משה גפני: אם צריך להחליף תקרת אסבסט, אז צריך להחליף תקרת אסבסט.
משה גפני: תביאי לי תשובה על העניין הזה ואז נאשר את ההודעה, או שכן או שלא.
משה גפני: הודעה מספר 56003 -
אורי גבע: הפנייה נועדה להעברת עודפים מחויבים בתקציב לשוויון זכויות במשרד המשפטים.
משה גפני: ה צ ב ע ה הודעה מספר 56003 – אושרה פה אחד הודעה מספר 54008 - אין רפרנט.
משה גפני: הודעה מספר 53005 –
אורי גבע: הפנייה נועדה להעביר את העודפים המחויבים בתקציב הפיתוח של הנהלת בתי המשפט.
משה גפני: כל הזמן מפתחים את בתי המשפט.
אורי גבע: זה חשוב.
משה גפני: בתי הדין הרבניים?
משה גפני: ה צ ב ע ה הודעה מספר 53005 – אושרה פה אחד הודעה מספר 43005 -
צחי דוד: הפנייה נועדה להעביר את עודפי מרכז למיפוי ישראל משנת 2010 לשנת 2011, בעיקר תקציבים פרויקטאליים כמו ממ"ג.
משה גפני: ה צ ב ע ה הודעה מספר 43005 – אושרה פה אחד הודעה מספר 42007 -
צחי דוד: הפנייה נועדה להעביר את העודפים בסעיף 42, סעיף הסיוע של משרד השיכון.
משה גפני: מה זה עמלות?
צחי דוד: לזה אני מגיע.
צחי דוד: העודפים היחידים בתקציב הסיוע.
צחי דוד: תקציב הסיוע הוא בעיקרו תקציב לא מחויב.
צחי דוד: אלה התחייבויות מול בנקים.
משה גפני: מה זה סיוע מיוחד?
צחי דוד: סיוע מיוחד הוא כל מה שהוא לא משכנתאות ישירות, סבסוד משכנתא ישיר.
צחי דוד: מענקים לנכים לשיפוצים, סיוע למתקשים בהחזרי משכנתא.
משה גפני: ה צ ב ע ה הודעה מספר 42007 – אושרה פה אחד הודעה מספר 41005 -
עדי חכמון: הפנייה נועדה להעביר את עשרים אחוזים העודפים משנת 2010 לשנת 2011 עבור פעולות במשק המים, רשות המים.
משה גפני: זה רשות המים.
משה גפני: לא למשרד האוצר.
עדי חכמון: רק רשות המים.
משה גפני: לרשות המים מגיע.
משה גפני: משרד האוצר רצה למנוע ממנה להוציא את ההודעה לנכים ולא הצליח.
משה גפני: אם זה רשות המים, אנחנו מצביעים.
משה גפני: ה צ ב ע ה הודעה מספר 41005 – אושרה פה אחד הודעה מספר 40006 – משרד התחבורה
הרצל בן יהושע: יתרת העודפים בתקציב השוטף של משרד התחבורה, 14 מיליון שקלים.
הרצל בן יהושע: מתוך זה כתשעה מיליון שקלים מיועדים לרשות לבטיחות, שני מיליון שקלים לגריטת רכבים ויתר הכסף לסעיפים קטנים.
משה גפני: הרשות הלאומית לבטיחות?
הרצל בן יהושע: היא מופיעה בתקציב התפעולי של משרד התחבורה.
הרצל בן יהושע: זאת תוכנית בתקציב השוטף של משרד התחבורה.
משה גפני: מה שהוספנו 21 מיליון עכשיו?
משה גפני: האוצר התחייב על עוד עשרים מיליון.
הרצל בן יהושע: נכון.
משה גפני: ומה קרה?
הרצל בן יהושע: יש כאן כתשעה מיליון שקלים.
משה גפני: אבל אלה העודפים.
משה גפני: זה לא שמשרד האוצר הוסיף.
הרצל בן יהושע: לא, אני מדבר רק על העודפים לשנת 2010.
משה גפני: הם עדיין לא הוסיפו את עשרים המיליון שהם היו אמורים להעביר.
משה גפני: ה צ ב ע ה הודעה מספר 40006 – אושרה פה אחד הודעה מספר 38013 -
דוד שטיינמץ: מדובר ביתרת עודפים של עשרים אחוזים בעיקר עבור המדען הראשי ומרכז ההשקעות, עבור מענקים.
משה גפני: כמה כסף המדען הראשי הוציא השנה?
דוד שטיינמץ: כמה הוא אמור יהיה להוציא?
דוד שטיינמץ: יש לו הרשאה להתחייב בגובה של כמיליארד ו-300 מיליון שקלים.
משה גפני: כמה הוא הוציא בשנה שעברה?
דוד שטיינמץ: מיליארד ו-500 בערך.
משה גפני: למה האפוטרופוס נכנס כאן לעניין?
דוד שטיינמץ: אנחנו נותנים תמיכות לגופים שהאפוטרופוס מטפל.
משה גפני: לפי איזה קריטריונים?
דוד שטיינמץ: אני לא יודע.
משה גפני: אני רוצה את הקריטריונים של האפוטרופוס.
משה גפני: אני רוצה לבדוק אותם.
משה גפני: תביא לי את הקריטריונים של האפוטרופוס לישיבה הבאה.
משה גפני: הודעה מספר 38012 –
דוד שטיינמץ: מימוש ערבויות.
דוד שטיינמץ: מדובר כאן בעשרים אחוזים מימושי ערבויות המדינה שזה לבקרה על ערבויות לעסקים קטנים.
משה גפני: ה צ ב ע ה הודעה מספר 38012 – אושרה פה אחד הודעה מספר 36011 -
דוד שטיינמץ: מדובר שוב ביתרה של עשרים אחוזים לתקציב המשרד, בין היתר לפעולות הממונה על התקינה, למעבדה לפיזיקה, למפקח על מידות ומשקולות, לשירותים מרכזיים למרכז ההשקעות.
משה גפני: מה זה מערך הסברה ויחסי ציבור?
דוד שטיינמץ: מערך הסברה ויחסי ציבור, מדובר כאן בלשכת הדוברות של המשרד.
דוד שטיינמץ: בסוף השנה שעברה עשינו קמפיין גדול ברדיו.
דוד שטיינמץ: זאת יתרת ההתחייבות.
משה גפני: קמפיין על מה?
דוד שטיינמץ: על החזר כספי של הרשות לסחר הוגן.
דוד שטיינמץ: דבר שאתה קונה, אתה רשאי לקבל החזר כספי במידה שאתה מחזיר את המוצר.
משה גפני: ה צ ב ע ה הודעה מספר 36011 – אושרה פה אחד יש עוד משהו דחוף או שאפשר לוותר על חלק?
משה גפני: הודעה מספר 36010 -
דוד שטיינמץ: מדובר על תחום התעסוקה של משרד התעשייה.
דוד שטיינמץ: מדובר כאן על עשרים אחוזים שקשורים לרשות לתכנון כוח אדם, לשירות התעסוקה, לפיקוח על העבודה, לנציבות שוויון בעבודה ולהכשרה מקצועית.
משה גפני: מה זה האגף לתעסוקת נשים, 20 מיליון שקלים?
דוד שטיינמץ: עשרים מיליון השקלים זאת יתרת ההתחייבות שיש לנו.
משה גפני: מה זה תעסוקת נשים?
משה גפני: סולם השקילות?
דוד שטיינמץ: תעסוקת נשים, בעיקר עבור השתתפות באחזקת ילדים במעונות יום.
משה גפני: נשים שיש להן ילדים כמובן.
משה גפני: שמסבסדים את המעונות.
משה גפני: אני רוצה את הקריטריונים.
משה גפני: אני רוצה לדעת אך מעודדים את הנשים האלה לצאת לעבודה.
משה גפני: אפשר לקבל?
משה גפני: קצת מוגזם הדבר הזה.
משה גפני: הודעה מספר 34006 – אין רפרנט.
משה גפני: הודעה מספר 33008 -
מעיין נשר: הפנייה נועדה להעביר את יתרת העודפים המחויבים לתקציבי משרד החקלאות והחטיבה להתיישבות.
משה גפני: מה עם העובדים החרדים?
משה גפני: אין עובדים חרדים.
משה גפני: מכון וולקני.
מעיין נשר: הפנייה נועדה להעביר את יתרת העודפים המחויבים בסעיף 33 לתקציב משרד החקלאות ותקציב החטיבה להתיישבות.
משה גפני: החטיבה להתיישבות, מה זה העודפים?
מעיין נשר: פרויקטים שגולגלו לשנה.
מעיין נשר: בכל המרחבים יש פעולות תשתית של התיישבות להן התחייבו השנה.
משה גפני: מה זה קרן קמ"ח?
מעיין נשר: זה קרן למחקר חקלאי, קרן דו לאומית בשיתוף פעולה עם ארצות הברית.
משה גפני: ה צ ב ע ה הודעה מספר 33008 – אושרה פה אחד הודעה מספר 32018 -
מעיין נשר: הפנייה נועדה להעביר את יתרת העודפים המחויבים בתקציבי התמיכות בייצור חקלאי ותמיכות מחירים.
משה גפני: ה צ ב ע ה הודעה מספר 32018 – אושרה פה אחד הודעה מספר 32017 - אין רפרנט.
משה גפני: הודעה מספר 55005 –
אורי גבע: הפנייה נועדה להעברת עודפים מחויבים בתקציב הפיתוח של משרד האוצר ורשות המסים.
משה גפני: אמרו לי שבשע"מ יש פרויקט שרוצים לקלוט נשים חרדיות.
משה גפני: אתה מכיר את העניין?
משה גפני: הייתה אצלי פגישה ואמרו שיעשו את זה.
אורי גבע: יש מסלולים להכשרה של נשים.
משה גפני: לא, מסלולים אני יודע.
משה גפני: מסלולים, הכשרה וסבסוד מעונות, הכול יש, החרדים כל הזמן מטופלים.
משה גפני: יש עם זה משהו, עם הפרויקט הזה?
משה גפני: הרי יש מטרה לאומית והיא להוציא חרדים וחרדיות לעבודה.
אורי גבע: אני מכיר את הרצון של שע"מ לשלב נשים חרדיות בתכנות.
משה גפני: אתה יודע פרטים?
אורי גבע: אני לא יודע בדיוק לאן זה מתקדם.
משה גפני: אני מבקש לקבל פרטים לישיבה הבאה.
משה גפני: אני בעד זה שחרדיות יצאו לעבודה.
משה גפני: הודעה מספר 13053 –
אורי גבע: הפנייה נועדה להעברת עודפים מחויבים בסעיף משנת 2010 לשנת 2011.
משה גפני: הפרטת בנקים?
משה גפני: מה קרה לכם?
משה גפני: מה זה הפרטת בנקים?
משה גפני: איזה בנק אתם מפריטים שאני לא יודע על כך?
אורי גבע: סעיף 13 כולל בתוכו תשלומים בעקבות הפרטת בנק לאומי , מניות וכולי.
אורי גבע: סעיף 13 כולל בתוכו גם את הנושא של הפרטת בנק לאומי.
משה גפני: איזה כסף להפרטת בנק?
משה גפני: לא אישרנו.
משה גפני: אישרנו אז וזהו.
משה גפני: למה ה-11 מיליון שקלים?
אורי גבע: אני לא יודע לאן זה הולך.
משה גפני: אני רוצה תשובה על זה.
משה גפני: הודעה מספר 10004 –
אורי גבע: הפנייה נועדה להעברת עודפים מחויבים בתקציב המטה לביטחון לאומי.
משה גפני: ה צ ב ע ה הודעה מספר 10004 – אושרה פה אחד הודעה מספר 09007 -
אורי גבע: הפנייה נועדה להעברת עודפים מחויבים במשרד החוץ.
משה גפני: ה צ ב ע ה הודעה מספר 09007 – אושרה פה אחד הודעה מספר 04036 -
אורי גבע: הפנייה נועדה להעברת עודפים מחויבים בתקציב משרד ראש הממשלה, הלשכה המרכזית לסטטיסטיקה, המשרד לענייני גמלאים.
משה גפני: זאת הודעה ענקית.
משה גפני: נשאיר אותה לשבוע הבא.
משה גפני: יש עוד משהו שמישהו דחוף לו?
קריאה: הודעה מספר 083022
עדי חכמון: ו-73005.
קריאה: הייתי מבקש את 79.
משה גפני: הודעה מספר 79011 –
הרצל בן יהושע: יתרת התקציב בתקציב הפיתוח של משרד התחבורה.
הרצל בן יהושע: 155 מיליון שקלים ו-79 מיליון מיועדים לפרויקטים עירוניים כאשר הפרויקט הבולט שם הוא הפרדות מפלסיות בין רכבת לכביש.
הרצל בן יהושע: יש לנו את החיבורים למנהרות הכרמל.
הרצל בן יהושע: נושא נוסף הוא תחבורה ציבורית, 50 מיליון שקלים.
הרצל בן יהושע: 26 מיליון שקלים מיועדים לקידום זמינות של נתיבים נוספים בירושלים מעבר לנתיב הקיים.
משה גפני: זה דחוף לך?
משה גפני: אולי נעביר את זה לשבוע הבא?
משה גפני: טוב, בסדר, אנחנו מצביעים.
משה גפני: ה צ ב ע ה הודעה מספר 79011 – אושרה פה אחד בשבוע הבא אנחנו מקיימים דיון על נושא התחבורה הציבורית.
משה גפני: הודעה מספר 76005 -
דוד שטיינמץ: מדובר כאן ביתרה של עשרים אחוזים של עודפי התקציב משנת 2010 ל-2011.
משה גפני: ה צ ב ע ה הודעה מספר 76005 – אושרה פה אחד נסים זאב הצביע בעד.
משה גפני: דע לך שזאת גם תמיכה מוסרית.
משה גפני: הודעה מספר 73005 –
עדי חכמון: הפנייה נועדה להעביר את יתרת העודפים המחויבים של תקציב הפיתוח של רשות המים.
משה גפני: ה צ ב ע ה הודעה מספר 73005 – אושרה פה אחד הודעה מספר 68008 – רשות האוכלוסין
עמית סדן: הפנייה נועדה להעברת עשרים אחוזים עודפים.
עמית סדן: עיקר העודפים הם לנושא של פרויקט תעודת זהות חכמה ופרויקטי מחשוב.
משה גפני: ה צ ב ע ה הודעה מספר 68008 – אושרה פה אחד הודעה מספר 67006 -
רועי כפיר: עודפים מחויבים בתקציב הפיתוח של משרד הבריאות.
משה גפני: ה צ ב ע ה הודעה מספר 67006 – אושרה פה אחד תגידו על איזה עוד פניות אתם מדברים.
משה גפני: הודעה מספר 06007 -
סיוון להבי: עמוד 158, משרד הפנים, עשרים אחוזים עודפים מחויבים, העברה משנת 2010 לשנת 2011.
משה גפני: ה צ ב ע ה הודעה מספר 06007 – אושרה פה אחד איזה עוד הודעה?
סיוון להבי: עמוד 175, סעיף 18.
סיוון להבי: עשרים אחוזים העברה של עודפים מחויבים משנת 2010 לשנת 2011.
סיוון להבי: עיקר הסעיפים הם תוכניות הבראה והתחייבויות בפיתוח.
משה גפני: ה צ ב ע ה ההודעה אושרה פה אחד מה עוד?
סיוון להבי: עמוד 162.
משה גפני: הודעה מספר 14002 - בעמוד 173, בחירות למימון מפלגות.
משה גפני: מי מביא את זה?
צחי דוד: אני אציג את זה.
צחי דוד: הפנייה נועדה להעביר את עודפי ועדת הבחירות המרכזית.
משה גפני: מיליון וחצי שקלים.
משה גפני: ה צ ב ע ה הודעה מספר 14002 – אושרה פה אחד מה עוד?
סיוון להבי: עמוד 139, משרד השיכון.
אורי גבע: משרד האוצר ורשות המסים.
משה גפני: תוותרו על זה היום.
משה גפני: תעבירו את זה לשבוע הבא.
משה גפני: אתה לא תכעס עם נדחה את זה?
משה גפני: נדון בזה בשבוע הבא.
שירלי ברנע שריקי: כבוד היושב ראש, האם בכל זאת יש אפשרות כן לאשר את הפנייה ולתקצב את אותן רשויות?
משה גפני: אני לא חוזר לזה עכשיו.
משה גפני: הייתי צריך לסיים את הישיבה מזמן.
משה גפני: החברים הלכו וחבר הכנסת נסים זאב הגיע רק עכשיו.
שירלי ברנע שריקי: תקבלו את כל הפרטים.
טמיר כהן: זאת פנייה שהגיעה רק אתמול.
משה גפני: הודעה מספר 70011 –
צחי דוד: התקציב המועבר משנת 2011 לשנת 2011 בסך 300 מיליון שקלים הוא כספי פיתוח ששולמו למשרד השיכון על ידי קבלנים ואזרחים והם מועברים משנה לשנה ויממנו את עבודות הפיתוח.
משה גפני: ה צ ב ע ה הודעה מספר 70011 – אושרה פה אחד בשבוע הבא נמשיך את הדיון.
משה גפני: על סדר היום תקנות מס הכנסה (פטור ממס על הכנסות מסוימות של קרן נאמנות חייבת לתושבי חוץ) (תיקון), התשע"א-2011 – רביזיה, תקנות מס הכנסה (פטור ממס לריבית רעיונית המשתלמת על מלווה מדינה) (תיקון), התשע"א-2011, תקנות מס הכנסה (פטור ממס לתושב חוץ על דיווח הון מעסקה עתידית) (תיקון), התשע"א-2011 – רביזיה.
משה גפני: אתם ביקשתם את הרביזיה.
ליאת גרבר: ביקשנו את הרביזיה כי לאחר שהתקנות אושרו על ידי הוועדה וטרם פרסומן, הסתבר לנו שבנק ישראל מקדם תיקון לתקנות מלווה קצר מועד, כך שהתקופה המקסימאלית למלווה קצר מועד תיקבע ל-13 חודשים במקום שנה כפי שהיה קודם.
ליאת גרבר: התיקון הזה מאוד רלוונטי לתקנות שלנו שאף הן עוסקות בביטול הפטור לתושבי חוץ מהמכשיר הזה, מהמכ"ם בין היתר.
ליאת גרבר: לכן נדרשנו לעשות את ההתאמה לגבי התקופה.
ליאת גרבר: התיקון שנדרש הוא למעשה טכני, שינוי מתקופה של שנה לתקופה של 13 חודשים.
שגית אפיק: היו בעצם שתי תקנות שאושרו בוועדה והתקנות על הריבית, ביקשתם למשוך אותן.
שגית אפיק: ביקשתם שלא יהיה דיון לגביהן באותו מועד.
שגית אפיק: זה היה גם מהסיבה הזאת?
ליאת גרבר: זה היה לפני שידענו את הנושא של בנק ישראל.
ליאת גרבר: זה היה בגלל שמבחינת הבנקים הייתה איזושהי בעיה עם המערכת.
שגית אפיק: וזה הסתדר?
ליאת גרבר: זה הסתדר והיום אנחנו מבקשים לאשר גם את זה.
שגית אפיק: אתם מבקשים לאשר גם את זה.
שי חרמש: תני לי לרענן את העניין.
שי חרמש: זה התיקון האחרון שבא לבטל את הפטור ממס.
ליאת גרבר: בדיוק.
ליאת גרבר: לתושבי חוץ.
שי חרמש: על הזרמות הון קצרות לארץ?
שי חרמש: זאת לא הטרמינולוגיה הפורמאלית אבל זאת הטרמינולוגיה הפרקטית, מה שאמרתי כרגע.
ליאת גרבר: אם כך, כן.
שי חרמש: הגדלתם את זה מ-12 ל-13 חודשים?
ליאת גרבר: זה למעשה כל השינוי.
שי חרמש: בשמחה רבה.
שי חרמש: אני מוכן ל-15 חודשים.
ליאת גרבר: אין בעיה אלא שזה יהיה פחות רלוונטי כי אין כל כך הרבה.
שגית אפיק: זאת הגדרה שהם היו צריכים להתחבר אליה.
שגית אפיק: הם גם מקדמים הצעת חוק.
שי חרמש: מה עם הצעת חוק על היטל על עסקאות קצרות כאן בארץ, של הזרמת הון קצר לארץ, להטיל על זה איזשהו מיסוי של חמישה-ארבע-שלושה אחוזים?
ליאת גרבר: כרגע אין משהו.
שי חרמש: אתם מכירים את הנושא.
ליאת גרבר: כן, מכירים.
שי חרמש: שגית, אני רוצה לומר כאן לפחות דבר אחד.
שי חרמש: אחת הבעיות המרכזיות שלנו היא הסיבובים שעושים על השקל בארץ.
שי חרמש: לטווח ארוך קשה לעשות סיבובים על השקל כי אתה לא יודע מה יהיה.
שי חרמש: בטווח הקצר כל עוד אנחנו אומרים שאנחנו רוצים ריבית שהיא גבוהה מהריבית שנמצאת בארצות הברית ושקל חזק ושקל חלש, הדברים ברורים לגמרי.
שי חרמש: ברור לגמרי היום למי ששולח כסף לכאן, לארץ, שיש לו איגרת חוב ממשלתית מובטחת.
שי חרמש: יש לו תשואה מובטחת.
שי חרמש: בזה צריך להילחם כי זה דופק לנו היום את שער השקל.
טמיר כהן: יש להם הצעת חוק.
שי חרמש: למה אני מעלה את זה?
שי חרמש: זה בסדר, זה נוגע במקטע מאוד מאוד קטן, במכ"מים.
שי חרמש: זה לא נוגע במקטע של העברות ההון שנכנסות לכאן ויוצאות מכאן.
שי חרמש: אחת ההצעות שניסינו לגשש בין כל הגורמים, כולל התאחדות התעשיינים, הייתה לבוא ולומר שעל כל תנועת הון שהיא קצרה משנה, היטל של חמישה אחוזים.
שי חרמש: מי שרוצה לקחת את הסיכון, שייקח.
שי חרמש: אני מבין עכשיו שאתם לא מוליכים את המהלך הזה והשאלה היא מה אתם כן מוליכים.
שי חרמש: בינתיים סטנלי פישר אמנם הלך לקרן הבנק העולמי ולכן הדולר עלה, אבל היום התברר שהוא לא יכול להגיע לשם בגלל הגיל, אז הוא ירד בחזרה.
שי חרמש: אגב, זאת לא בדיחה.
שי חרמש: אתמול הייתה כותרת בעיתון שהדולר עלה כי סטנלי הולך.
שי חרמש: היום הדולר ירד, כי סטנלי לא הולך.
שי חרמש: אתה תראה היום דולר ב-3.99.
שי חרמש: ציון: אז מה אתה רוצה, שהוא יישאר או שהדולר ירד?
שי חרמש: אני רוצה שיישאר.
שי חרמש: חוקקנו חוק סטנלי פישר ואם הוא הולך, צריך לבטל את החוק.
ליאת גרבר: מה שאנחנו עושים כאן, למעשה זה אותו הדבר.
ליאת גרבר: אנחנו מטילים מס כי אנחנו מבטלים את הפטור לתושבי חוץ.
שי חרמש: זה המקטע.
ליאת גרבר: יש לנו גם הצעת חוק שכבר פורסמה למעשה והייתה אמורה לעבור אתמול קריאה ראשונה אבל מטעמים טכניים הבנתי שבוטלה הקריאה הראשונה.
שי חרמש: מה אומרת הצעת החוק הזאת?
ליאת גרבר: היא אומרת אותו הדבר, אלא שכאן אנחנו מדברים על עסקאות עתידיות ועל קרנות נאמנות.
ליאת גרבר: החקיקה הראשית למעשה מבטלת את הפטור מכל מכירה של מכ"ם ואג"ח קצר מועד וזה למעשה משלים את החקיקה הזאת.
שי חרמש: 13 חודשים.
שי חרמש: זה מרחיב את הגזרה.
ליאת גרבר: מעבר ל-12.
ליאת גרבר: למעשה המהלך הזה הוא מהלך של הטלת מס.
שי חרמש: אגב, מי שרוצה להעביר הון לארץ ולא מוציא אותו, לא איכפת לי, אבל מי שבא לכאן לעשות סיבוב, שישלם.
ליאת גרבר: זאת המטרה.
שי חרמש: אם כן, אתם מרחיבים את זה.
שגית אפיק: לגבי הריבית, בישיבה הקודמת הם ביקשו שלא נצביע עליה.
שגית אפיק: התחילה של כולן ב-7 ביולי.
ליאת גרבר: התחילה של כולן ב-7 ביולי.
שגית אפיק: כמו שסוכם בישיבה הקודמת.
משה גפני: אנחנו מצביעים על תקנות מס הכנסה (פטור ממס לריבית רעיונית המשתלמת על מלווה מדינה) (תיקון), התשע"א-2011, כפי שסוכם עכשיו עם התיקון ל-13 חודשים.
משה גפני: ה צ ב ע ה התקנות אושרו פה אחד אנחנו מצביעים על הרביזיה של תקנות מס הכנסה (פטור ממס על הכנסות מסוימות של קרן נאמנות חייבת לתושבי חוץ) (תיקון), התשע"א-2011.
משה גפני: ה צ ב ע ה הרביזיה אושרה אני מבקש לאשר את התקנות כפי שנוסחו עכשיו.
משה גפני: ה צ ב ע ה התקנות אושרו פה אחד אנחנו מצביעים על הרביזיה לתקנות מס הכנסה (פטור ממס לתושב חוץ על דיווח הון מעסקה עתידית) (תיקון), התשע"א-2011.
משה גפני: ה צ ב ע ה הרביזיה אושרה אני מבקש להצביע על התקנות כפי שנוסחו.
משה גפני: תחזרו לרשות המסים ותגידו שהייתי מאוד נחמד.
שי חרמש: אתמול לא היית נחמד.
שי חרמש: אני למדתי לימודי ליבה.
שי חרמש: הערה אחת לגבי אתמול.
שי חרמש: אי אפשר להביא חוקר איזוטרי שאני לא יודע מי הוא מבר אילן שעשה איזה יום עיון שם ופרסם חוברת של שמונים עמודים, שנותנים אותה שתי דקות לפני הדיון ושואלים אותי אם לא קראתי אותה, ומתנפלים על יהודה נסרדישי על לא עוול בכפו.
שי חרמש: אז אתה לא מגן עליו והגברת זהבה גלאון מקבלת היום חצי עמוד ב"דה מרקר" כי זה נורא סקסי והחמור היחיד שצריך לומר שיספרו פעמיים לפני שבאים, הייתי אני.
שי חרמש: אני לא יכול להיות כל פעם האידיוט על הגבעה.
משה גפני: שי, אני רוצה להגיד לך שבכלל לא מעניין אותי מי החוקר.
משה גפני: קודם כל, חברת ועדה מבקשת דיון בנושא העקרוני שמתאים לוועדה.
שי חרמש: תביא קודם את החומר.
שי חרמש: תן לקרוא.
שי חרמש: תביא שעה קודם.
משה גפני: מתי הם הביאו את החומר?
שי חרמש: באותו רגע.
שי חרמש: באותה דקה.
קריאה: הנושא מוכר.
קריאה: הוא גם היה בעיתונים.
שי חרמש: הנושא לא מוכר.
משה גפני: באמת לא עניין אותי ואני גם אמרתי את זה אתמול.
משה גפני: אגב, הייתי נחמד עם רשות המסים.
משה גפני: אמר לי אתמול שר האוצר שתקפתי את רשות המסים, אבל ממש זה לא נכון.
שי חרמש: עצם הדיון היה לא טוב.
שי חרמש: מותר להתכונן?
שי חרמש: יש כאן מישהו שקורא את החומר לפעמים.
משה גפני: אמרנו שאתה איש מקצוע.
שי חרמש: לא רוצה מחמאות.
משה גפני: הדיון הוא דיון מאוד פשוט.
משה גפני: המחקר שלו בכלל לא משנה והוא בכלל לא רלוונטי.
משה גפני: יכול להיות שרשות המסים צודקת בוויכוח אתו ויכול להיות שהוא לא מכיר את הדברים.
משה גפני: אני לא יודע ואין לי מושג.
שי חרמש: לא מכיר אותו.
משה גפני: הדיון הוא אחר לחלוטין.
משה גפני: הדיון הוא מבחינת מדיניות המס של מדינת ישראל, שברור לחלוטין שחברה גדולה, למישהו יש חברה גדולה והוא יכול לקחת סוללה של עורכי דין וסוללה של כלכלנים מהשורה הראשונה ולהתמודד עם רשויות המס כחוק.
משה גפני: המציאות היא שכשאתה מפחית את מס החברות ואתה מתכוון להוריד ל-18 אחוזים, וחוץ מזה אתה נותן להם את ההטבות של עידוד השקעות הון, וחוץ מזה הם גם יעשו תכנוני מס, כאשר מי שיש עסק קטן או בינוני לא מסוגל להתמודד עם רשויות המס, את כל זה צריך לקחת בחשבון כשקובעים את מדיניות המס.
משה גפני: זה הנושא ולא משנה אם המחקר נכון או לא נכון.
משה גפני: זה שיש כמה מיליארדים שהחברות הגדולות חוסכות מכיוון שרשויות המס לא יכולות להתמודד אתן, הן לא יכולות להתמודד אתן כי הן ילכו לבג"ץ נגד רשויות המס.
משה גפני: אני כבר לא מדבר על כך שמפחדים מהן בגלל שעל פי רוב האנשים בשירות הממשלתי אחרי כן הולכים לעבוד בחברות הגדולות האלה.
משה גפני: לא מתמודדים אתן יותר מדיי.
שי חרמש: בתוך זה יושבת קרן הפנסיה שלך, קרן ההשתלמות שלך, ביטוח המנהלים שלך.
משה גפני: אני העברתי כאן ונלחמתי להעביר את החוקים לטובתם.
משה גפני: אתה אפילו הצבעת בעד.
משה גפני: הצבעת בעד בסוף?
שי חרמש: הצבעתי בעד.
שי חרמש: כל מה שאתה רוצה, אני מצביע בעד ושזה יהיה בפרוטוקול.
שי חרמש: אפילו בששינסקי, כשציון גמגם, אני הייתי אתך בעד.
משה גפני: הוא היה הכי בסדר.
משה גפני: אתה היית בעד מלכתחילה אבל הוא עוד למד את זה.
ציון פיניאן: עוד תגיד לכולם שאתה שחררת לי את הלשון.
שי חרמש: אני נתתי ליובל את רשת הביטחון.
ציון פיניאן: זכיתי לביקור של שר האוצר בעיר הקודש טבריה.
משה גפני: נכון, ולא פעם אחת.
שי חרמש: כאות הוקרה, אני זכיתי להיות בביתו.
משה גפני: נעשה הפסקה ונמשיך בסדר היום.
מירי רגב: צהרים טובים.
מירי רגב: הדיון היום עוסק במימוש חוק אזורי עדיפות לאומית שאנחנו יודעים שהוא סוכם במסגרת חוק ההסדרים משנת 2009, החלטת ממשלה משנת 2009 מספר 1,060, כאשר משנת 2010 יש מכתב של גבי גולן ממשרד ראש הממשלה שבעצם גוזר את המרכיבים של החוק לכלל משרדי הממשלה.
מירי רגב: לצערי הרב, ואני אומרת את זה כאן באופן חד משמעי, לא נמצא כאן נציג ראש הממשלה.
מירי רגב: יכול להיות שהפריפריה באמת לא מעניינת אותם או שיש להם נושא אחר על הפרק, אבל בעיניי זאת תקלה גדולה מאוד.
מירי רגב: לא יכול להיות שכאשר מדברים על הפריפריה, הם אינם.
מירי רגב: אם היינו מדברים על בנייני אקירוב במרכז תל אביב, כולם היו כאן.
מירי רגב: אני מבקשת להעביר את הדברים האלה.
טמיר כהן: זה לא עניין של תקלה.
טמיר כהן: יכול להיות שאנשים בחרו לא לבוא.
מירי רגב: לא הגיעו.
מירי רגב: הם זומנו והם לא הגיעו.
טמיר כהן: הם זומנו.
מירי רגב: אני מבקשת קודם כל להעיר בעניין הזה.
מירי רגב: שנית, אני מבקשת לשלוח מכתב מוועדת הכספים ליושב ראש הכנסת, מכתב שמדבר על כך שלשכת ראש הממשלה והנציגים שלה מזלזלים בוועדה.
מירי רגב: אין לנו דרך אחרת, כגורם שאמור לתכלל את פעילות החוק ומימושו, כאשר הנציג לא נמצא כאן.
מירי רגב: אני מבקשת שהדברים האלה יהיו בפרוטוקול ואני מבקשת שיצא מכתב בעניין הזה ליושב ראש הכנסת ולומר לו שלמרות שהנציג זומן, הוא לא הגיע לישיבה.
מירי רגב: אני רוצה קודם כל לברך את ידידנו שמונה על ידי יושב ראש השלטון המקומי לרכז את כל סוגיית ערי הפיתוח, ערי הפריפריה, בשלטון המקומי.
מירי רגב: סמי יהיה שותף מלא לכל ועדות המשנה שנקיים כאן כמו גם השדולה למען הפריפריה, בראשה אני עומדת יחד עם מספר חברי כנסת.
מירי רגב: בפתח הדברים אני רוצה לאחל בהצלחה ותודה לרוני שמשמש כמנכ"ל עמותת אור שעושה עבודה מדהימה בכל מה שקשור להתיישבות של צעירים ובכלל בנגב.
מירי רגב: הוא המנכ"ל בהתנדבות של השדולה למען הפריפריה, גם במה שקשור לנגב וגם במה שקשור לגליל והוא מסייע גם במה שקשור לוועדה הזאת.
מירי רגב: בחור נמרץ, צעיר, עם הרבה ניסיון שהוא מביא אתו וכל זה במטרה לסייע לטובת הפריפריה.
מירי רגב: נמצא כאן מנהל ועדת הכספים, טמיר, ואני בהחלט רואה זכות בכך שהוא נמצא כאן.
מירי רגב: הוא לא מגיע לכל ועדת משנה אבל הוא נמצא כאן כי אני מאמינה שאתה מבין את החשיבות של הסוגיה הזאת בנושא הפריפריה.
מירי רגב: תודה לך, טמיר.
מירי רגב: נמצא כאן איתן העוזר שלי, נציגי המשרדים וראשי הערים שתכף כל אחד מהם יציג את עצמו לטובת הפרוטוקול.
מירי רגב: אני רוצה לומר עוד כמה מלים לפני שרוני יציג את החוק.
מירי רגב: אנחנו היום מדברים על נגזרות של החוק בארבעה תחומים עיקריים: בתחום החינוך, בתחום התעשייה, בתחום השיכון והבינוי ובעצם מינהל מקרקעי ישראל שזה אותו הדבר ובפקודת מס הכנסה שזה משרד האוצר.
מירי רגב: תכף יציגו את החוק ואת הנגזרות שלו.
מירי רגב: שלחתי מכתב לכל ראשי הערים וקיבלתי התייחסות של חלק מהם כאשר חלק מההתייחסויות קשורות לחוק ולחלקן אין קשר לחוק אלא יש להן קשר לקשיים שיש לפריפריה בנושאים שונים אבל לא נעסוק בקשיים האלה כאן.
מירי רגב: אלה נושאים עליהם אנחנו צריכים לדבר, אבל בוודאי לא בדיון הזה.
מירי רגב: הדיון הזה נועד לטפל ולראות כיצד מיושם חוק העדיפות הלאומית, אזורי העדיפות, שבעצם הוא נגזר מחוק ההסדרים משנת 2009.
מירי רגב: מנהל הוועדה, אני רוצה לומר שיש כמה החלטות שאני חושבת שכדאי שיהיו לעיני ועדת הכספים ואני גם אפנה את תשומת לבו של גפני בעניין הזה.
מירי רגב: מבחינת החוק, הוא מחייב דיווח כל שישה חודשים לוועדה, דיווח האומר מה נעשה מבחינת יישום החוק.
מירי רגב: הוא מחייב את מנכ"ל ראש הממשלה לבחון את אפקטיביות המפה והתקצוב שלה עד ה-1 באפריל 2011.
מירי רגב: אני מתארת לעצמי שבוודאי לשכת ראש הממשלה הכי בקיאה בחוקים ומיישמת אותם, כך שבוודאי אפשר להזמין את מנכ"ל המשרד לדיון הבא כדי שיציג בפנינו מה מומש מחוק אזורי עדיפות לאומית עד ה-1 באפריל והאם המפה שנקבעה היא אפקטיבית או לא.
מירי רגב: להזכירכם, מתוך מפת העדיפות הלאומית יצאו הרבה מאוד ערים ואחת הערים שיצאה היא לדוגמה קריית גת וזה בגלל מדד אשכולות, מה שנקרא המדד הפריפריאלי שכל הזמן משנים את השם שלו.
מירי רגב: בסוף ועדת הכספים אישרה, אחרי ויכוחים של כמעט שנה, את המפה אבל באמת הכוונה הייתה שאושרה מפה, בואו ניישם אותה וניישם אותה בכל אחד מהנושאים שהחוק התכוון אליהם.
מירי רגב: אני מקווה שהיום נשמע מנציגי המשרדים לגבי היישום של המפה.
מירי רגב: אני מבינה שנמצאים כאן משה ממשרד החינוך, אבי פלדמן ממשרד התעשייה, שי ממשרד האוצר, מהשלטון המקומי נמצאת רות וסמי.
מירי רגב: סמי ירכז את הדברים אבל השאלה אם יש איזה דברים מהעבר שאתם חושבים שצריך להעלות כאן בעניין של המימוש.
מירי רגב: עם סמי ישבנו, דיברנו והכנו את כל הדיון הזה.
מירי רגב: אני רואה שנציג משרד הפנים איננו כאן וכך גם נציג משרד הבינוי והשיכון.
סימונה טסטה: אני ממשרד השיכון.
מירי רגב: רוני, תתחיל ואחר כך כל המשרדים שהוזמנו יתייחסו לנושאים.
רוני פלמר: שלום.
רוני פלמר: בעיקרון מירי נגעה בדברים ובאמת ברכות על היוזמה לקיים את הדיון הזה.
רוני פלמר: אני כאן גם כתושב הפריפריה וגם כנציג גוף שפועל בנגב ובגליל.
רוני פלמר: אנחנו מזהים שיש פערים בחלק מהמקומות בנושא של כל מיני יוזמות, אבל כאן יש הזדמנות שהחוק כבר עבר ויש החלטת ממשלה שמיישמת אותו והמטרה היא לראות איך אפשר בכוחות משותפים לגרום לדברים להתממש, לעבור ליישום ולתקצוב, כאשר בחלק מהמקרים הנושאים כבר מתוקצבים ברמה מפורטת.
רוני פלמר: יותר חשוב שנציגי המשרדים יתייחסו ולכן אני אתן סקירה קצרה ומהירה.
רוני פלמר: בגדול, אותה החלטת ממשלה מספר 1,060, והעדכון שלה מנובמבר 2010, הפנתה לכל משרד ממשלתי ואמרה מה בעצם הפעולות או איזו החלטת ממשלה או חקיקה קשורה ורלוונטית אליו.
רוני פלמר: עיקרי הדברים הם בכל מה שקשור למשרד התעשייה, בכותרות, נושא של החוק לעידוד מחקר ופיתוח בתעשייה והנושא של חוק עידוד השקעות הון.
רוני פלמר: בנושא של חינוך זה הנושא של תוספת תקציב למוסדות, סיוע בתקציב הסעות תלמידים, חוק חינוך חובה, תמריצים למורים ביישובי עדיפות לאומית וגם כאן יש כל מיני פערים שאנחנו מזהים אותם - זה הגיע גם מראשי הרשויות – לגבי אחוזי ההשתתפות בין הרשות המקומית לבין גורמים כאלה ואחרים בסוגיות שונות שקשורות בחינוך, אם זאת הסעה או אם זאת הזנה.
רוני פלמר: בנושא של בינוי ושיכון יש תקציב מפורט ביותר שנוגע בנושא של הלוואות, של סבסוד של עלויות בפיתוח עירוני וכפרי, מענקים לבנייה ביטחונית, השלמת פיתוח שכונות ותיקות, סיוע לבנייה בקיבוצים ובמושבים, כאשר המטרה היא לראות היכן הדברים האלה עומדים גם מול התקציבים המאוד מוגדרים ומפורטים שאותה החלטת ממשלה, אותו דיווח, הפנתה אליהם.